CELEX: C2007/129/02
Language: mt
Date: 2007-06-09 00:00:00
Title: Kawża C-74/07 P: Appell magħmul fit- 12 ta' Frar 2007 minn Luciano Lavagnoli kontra s-sentenza tal-Qorti tal-Prim'Istanza (It-Tielet Awla) mogħtija fit- 23 ta' Novembru 2007 fil-Kawża T-422/04, Lavagnoli vs Il-Kummissjoni

9.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 129/2
            
         Appell magħmul fit-12 ta' Frar 2007 minn Luciano Lavagnoli kontra s-sentenza tal-Qorti tal-Prim'Istanza (It-Tielet Awla) mogħtija fit-23 ta' Novembru 2007 fil-Kawża T-422/04, Lavagnoli vs Il-Kummissjoni
   (Kawża C-74/07 P)
   (2007/C 129/02)
   Lingwa tal-kawża: Il-Franċiż
   Partijiet
   
      Rikorrenti: Luciano Lavagnoli (rappreżentant: F. Frabetti, avukat)
   
      Il-parti l-oħra fil-kawża: Il-Kummissjoni tal-Komunitajiet Ewropej (rappresentanti: J. Currall u H. Kraemer, aġenti)
   It-talbiet tar-rikorrent
   
               —
            
            
               li tannula s-sentenza tal-Qorti tal-Prim'Istanza, tat-23 ta' Novembru 2006, fil-kawża T-422/04;
            
         
               —
            
            
               li tilqa' t-talbiet ippreżentati fl-ewwel istanza u, b'hekk, tiddikjara bħala ammissibbli u fondat ir-rikors fil-kawża T-422/04;
            
         
               —
            
            
               alternattivament, tirrinvija l-kawża quddiem il-Qorti tal-Prim'Istanza;
            
         
               —
            
            
               tiddeċiedi fuq spejjez, spejjez oħra u miżati u tordna lill-Kummissjoni Ewropea għall-ħlas tagħhom.
            
         Motivi u argumenti prinċipali
   Ir-rikorrent invoka tliet motivi in sostenn ta' l-appell tiegħu.
   Permezz ta' l-ewwel motiv tiegħu, ir-rikorrent isostni li l-Qorti tal-Prim'Istanza għamlet żball ta' dritt fl-interpretazzjoni tad-dispożizzjonijiet ġenerali ta' eżekuzzjoni (DĠE) ta' l-Artikolu 45 tar-Regolamenti tal-Persunal u tal-Gwida amministrattiva dwar l-evalwazzjoni u l-promozzjoni ta' l-uffiċjali fejn ġie kkunsidrat, fil-punti 53 sa 75 tas-sentenza kkontestata, li d-DĠE msemmija iktar 'il fuq ma kienux jimponu rabta awtomatika bejn il-punti ta' prijorità li għandhom id-Direttorati ġenerali (PPDG) u l-punti ta' mertu, u li l-PPDG kienu, f'dan il-każ, assenjati korrettament.
   Permezz tat-tieni motiv tiegħu, ir-rikorrent allega li l-Qorti tal-Prim'Istanza għamlet żball ta' proċedura meta rrifjutat, fil-punti 59 u 67 ta' l-istess sentenza, li tilqa' t-talbiet ta' organizzazzjoni tal-proċedura li huwa kien ressaq u li kienu jikkonsistu li ordna lill-Kummissjoni sabiex tippreżenta l-punti assenjati lill-uffiċjali li jistgħu ikunu promossi fir-rigward tal-punti ta' mertu tagħhom, kif ukoll il-metodu ta' paragun użat sabiex isir eżami komparattiv tal-merti ta' l-uffiċjali.
   Permezz tat-tielet motiv tiegħu, ir-rikorrent fl-aħħarnett isostni li l-Qorti tal-Prim'Istanza, fil-punti 76 sa 100 tas-sentenza kkontestata, għamlet żball ta' dritt meta ma rreferietx għall-proċedura ta' evalwazzjoni u ta' promozzjoni definita mid-DĠE ta' l-Artikoli 43 u 45 tar-Regolamenti tal-Persunal u tal-Gwida amministrattiva ċċitata iktar 'il fuq, kif ukoll meta għamlet interpretazzjoni żbaljata ta' l-Artikolu 90 tar-Regolamenti tal-Persunal.